
20. zasadnutie	Bod programu MZ č.: 4
MZ mesta Trnava	Materiál č.: 2
10. 2. 2026
Prevod pozemku na Ulici Horné bašty v Trnave
(uznesenie č. 2)
Návrh predkladá:	Návrh spracoval:
Majetková komisia pri MZ	Mgr. Gabriela Bučányová
	odbor majetkový
Spracované: 20. 1. 2026
Zodpovedá: JUDr. Jana Tomašovičová, vedúca odboru majetkového MsÚ 
Číslo spisu: 1999/2026

Návrh uznesenia
k spôsobu prevodu pozemku na Ulici Horné bašty v Trnave
Mestské zastupiteľstvo mesta Trnava po prerokovaní:
Schvaľuje
prevod vlastníctva nehnuteľnosti z dôvodu hodného osobitného zreteľa
v zmysle § 9a ods. 15) písm. f) zákona č. 138/1991 Zb. o majetku obcí v znení neskorších predpisov a podľa § 5 ods. 2 písm. a), b), c) a i) Zásad hospodárenia
a nakladania s majetkom Mesta a s majetkom štátu, ktorý Mesto užíva (ďalej len “Zásad”), formou predaja pozemku - pozemku parcela registra „C“ č. 399/13 druh pozemku zastavaná plocha a nádvorie s celkovou výmerou 1m2, zapísaný na LV 
č. 13890, v k. ú. Trnava v meste Trnava vo vlastníctve Mesta Trnava za cenu 590,- eur podľa odborného stanoviska zo dňa 20. 10. 2025 vypracovaného Monikou Švecovou, Dechtice 582, 919 53 znalkyňou v odbore stavebníctvo, odhad hodnoty nehnuteľností, bola všeobecná hodnota pozemku stanovená na sumu 590,- eur;
z vlastníctva Mesta Trnava do výlučného vlastníctva žiadateľov t. j. Ing. Ľuboša Šimončiča nar. 26. 11. 1968 a Ing. Blaženy Šimončičovej, rod. Strakovej, nar. 14. 1. 1968, obaja bytom Štúrova 1, 917 00 Trnava.
Podľa § 9a ods. 15) písm. f) zákona č. 138/1991 Zb. o majetku obcí v znení neskorších predpisov sa schvaľuje prevod majetku mesta z dôvodu hodného osobitného zreteľa trojpätinovou väčšinou všetkých poslancov. Dôvod hodný osobitného zreteľa v súlade so zákonom č. 138/1991 Zb. o majetku obcí v znení neskorších predpisov a podľa Zásad spočíva v tom, že sa jedná o predaj jedného metra štvorcového, ktorý bezprostredne susedí s pozemkom žiadateľov, bude sa na ňom realizovať výstavba želiarskeho domčeka a vzhľadom na výmeru a tvar pozemku je predpoklad, že iní vlastník by nevedel účelne tento pozemok využiť.
Správny poplatok spojený s vkladom do katastra nehnuteľností hradia kupujúci. Zásady hospodárenia a nakladania s majetkom Mesta a s majetkom štátu, ktorý Mesto užíva, sú verejne dostupné na https://www.trnava.sk/stranka/zasady-hospodarenia a vyhlasuje, že uvedený dôvod hodný osobitného zreteľa je v súlade s týmito Zásadami.
Všetky požiadavky zákonnej úpravy boli splnené.
Berie na vedomie
všeobecnú hodnotu pozemku určenú podľa odborného stanoviska zo dňa 20. 10. 2025 vypracovaného Monikou Švecovou, Dechtice 582, 919 53 znalkyňou v odbore stavebníctvo, odhad hodnoty nehnuteľností, vo výške 590,- eur, v zmysle zákona
§ 9a ods. 15 písm. f) bod 3. zákona č. 138/1991 Zb. o majetku obcí v znení neskorších predpisov
Ukladá
Mestskému úradu v Trnave: 
a) OM – zabezpečiť podklady pre vypracovanie kúpnej zmluvy
Termín: do 31. 3. 2026
b) OP – pripraviť kúpnu zmluvu a predložiť na podpis druhej strane
Termín: do 31. 5. 2026
Hlasovanie 
Za: 				.................
Proti: 				.................
Zdržal sa hlasovania: 	.................
Nehlasoval: 			.................
Z celkového počtu 31 poslancov bolo neprítomných .......... poslancov.
Uznesenie bolo prijaté.

Dôvodová správa
Mesto Trnava MsÚ v Trnave obdržal žiadosť Ing. Ľuboša Šimončiča a Ing. Blaženy Šimončičovej, obaja bytom Štúrova 1, 917 01 Trnava o odkúpenie pozemku parcela č. 399/13 s výmerou 1 m2, druh pozemku zastavaná plocha a nádvorie, zapísaná na LV č. 13890 vo vlastníctve Mesta Trnava.
Žiadatelia v žiadosti uviedli, že na vedľajšom pozemku p. č. 400 plánujú realizovať výstavbu želiarskeho domčeka (ako dostavbu jestvujúcej zástavby želiarskych domčekov) v zmysle Územného plánu mesta Trnava. K žiadosti bolo dňa 27. 10. 2025 žiadateľmi doložené odborné stanovisko na stanovenie všeobecnej hodnoty pozemku p. č. 399/13. Odborné stanovisko, zo dňa 20. 10. 2025, vypracovala Monika Švecová, Dechtice 582, 919 53 znalkyňa v odbore stavebníctvo, odhad hodnoty nehnuteľností. Všeobecná hodnota bola určená na sumu 590,- eur/m2.
Majetková komisia na svojom zasadnutí 18. 11. 2025 odporučila mestskému zastupiteľstvu súhlasiť s predajom pozemku parcela č. 399/13 s výmerou 1m2 
z vlastníctva Mesta Trnava do vlastníctva žiadateľov za cenu stanovenú odborným stanoviskom na stanovenie všeobecnej hodnoty pozemku.
Predmetné bolo žiadateľom oznámené listom zn. OM/46995-127500/2025/Byá zo dňa 20. 11. 2025.
Pri prevode majetku (predaj pozemku) z dôvodu hodného osobitného zreteľa 
v zmysle § 9a, ods. 15 písm. f) zákona č. 138/1991 Z. z. o majetku obcí v znení neskorších predpisov, Mestské zastupiteľstvo mesta Trnava dňa 9. 12. 2025, uznesením č. 917 schválilo podľa § 9 ods. 2 písm. a) zákona o majetku obcí spôsob prevodu majetku obce z dôvodu hodného osobitného zreteľa, vrátane vyčíslenia všeobecnej hodnoty prevádzaného majetku a súčasne vrátane zdôvodnenia osobitného zreteľa prevodu v zmysle § 5 ods. 2. písm. a), b), c) a i) Zásad spočívajúci v tom, že sa jedná o predaj jedného metra štvorcového, ktorý bezprostredne susedí s pozemkom žiadateľov, bude sa na ňom realizovať výstavby želiarskeho domčeka a vzhľadom na výmeru a tvar pozemku je predpoklad, že iný vlastník by nevedel účelne tento pozemok využiť.
Zároveň mestské zastupiteľstvo schválilo prebytočnosť majetku mesta v zmysle § 4 ods. 1 písm. c) Zásad, pričom ide o prebytočnosť majetku za ktorý mesto získa protihodnotu vo forme kúpnej ceny pri predaji tohto majetku mesta. V zmysle § 4 
ods. 4. Zásad o prebytočnosti majetku mesta rozhoduje príslušný orgán mesta najneskôr pri schvaľovaní majetkového úkonu t. j. o predaji pozemku.
Majetková komisia na svojom zasadnutí dňa 18. 11. 2025 uvedenú žiadosť prerokovala a odporučila mestskému zastupiteľstvu súhlasiť s predajom pozemku parcela registra „C“ č. 399/13 s výmerou 1m2 z vlastníctva Mesta Trnava do výlučného vlastníctva Ing. Ľuboša Šimončiča a Ing. Blaženy Šimončičovej, obaja bytom Štúrova 1, 917 01 Trnava cenu 590,- eur s tým, že návrh na vklad do katastra nehnuteľností zabezpečia žiadatelia a taktiež budú znášať náklady spojené 
s vkladom do katastra nehnuteľností.
Na prijatie uznesenia je potrebný súhlas trojpätinovej väčšiny všetkých poslancov MZ mesta Trnava.
Zámer bude zverejnený od 23. 1. 2026 do 10. 2. 2026


Prílohy
Obrázok 1 – Situácia umiestenia parcely 399/13
[image: umiestnenie parcely č. 399/13 a susedného pozemku ku ktorému sa parcela bude po kúpe pričleňovať]
Obrázok 1 - Situácia pozemku ku ktorému sa bude prikupovať 1 m2


Obrázok 2 - Situácia umiestnenia parcely 399/13 v katastrálnej mape
[image: situácia umiestnenia parcely 399/13 s výmerou 1 m2 na kópii z katastrálnej mapy]
Obrázok 2- situácia vyznačenia pozemku s výmerou 1 m2

Parcela registra C, 399/13

